403.06 REGOLAMENTI DWAR IL-KUMMERĊ TAL-ASSIGURAZZJONI (PENALITAJIET GĦAL REATI U INFRAZZJONIJIET) L-AVVIŻ LEGALI 100 tal-2000, kif emendat bl-Avviżi Legali 142 u 426 tal-2007, 61 tal-2010 u 409 tal-2015. L-AVVIŻ LEGALI 100 tal-2000, kif emendat bl-Avviżi Legali 142 u 426 tal-2007, 61 tal-2010 u 409 tal-2015. 1. Titolu. It-titolu ta’ dawn ir-regolamenti huwa Regolamenti dwar il-Kummerċ ta’ l-Assigurazzjoni (Penalitajiet għal Reati u Infrazzjonijiet). Tifsir. Emendat: A.L.142 tal-2007A.L.409 tal-2015. Kap. 403. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra- "l-Att " tfisser l-Att dwar il-Kummerċ ta’ l-Assigurazzjoni; " awtorità kompetenti " tfisser l-Awtorità għas-Servizzi Finanzjarji ta’ Malta mwaqqfa bl-Att dwar l-Awtorità għas-Servizzi Finanzjarji ta’ Malta; Kap. 330. Kap. 330. "impriża awtorizzata " tfisser impriża tal-assigurazzjoni awtorizzata u impriża tar-rijassigurazzjoni awtorizzata; " impriża tal-assigurazzjoni awtorizzata " tfisser impriża, li tkun irċeviet awtorizzazzjoni konformement mal-artikolu 7 tal-Att biex tmexxi kummerċ ġenerali dirett u, jew kummerċ fit-tul, u tinkludi impriża li tkun awtorizzata tmexxi kummerċ dirett u ta’ rijassigurazzjoni; " impriża tar-rijassigurazzjoni awtorizzata " tfisser impriża li tkun irċeviet awtorizzazzjoni konformement mal-artikolu 7 tal-Att biex tmexxi kummerċ ristrett għar-rijassigurazzjoni; "penali amministrattiva " tfisser penali li tista’ tiġi mwaħħla u miġbura mill-awtorità kompetenti mingħajr il-ħtieġa ta’ attendenza fil-qorti; " penali tal-qorti " tfisser penali li tista’ tiġi infurzata bi prosekuzzjoni fil-qrati ta’ Malta; " Regoli dwar l-Assigurazzjoni " għandha l-istess tifsira kif mogħti lilha bl-artikolu 2 tal-Att; "Skeda " tfisser x iskeda li tinsab ma’ dawn ir-regolamenti; "Tribunal għal Servizzi Finanzjarji " għandha tiftieħem skond l-artikolu 57 ta’ l-Att; u kliem u espressjonijiet li huma użati f’dawn ir-regolamenti, li huma wkoll użati fl-Att u li ma humiex mfissra hawnhekk, għandhom l-istess tifsir li għandhom fl-Att. 3. Klassifika ta’ penalitajiet. Emendat: A.L.142 ta’ -2007; A.L.409 tal-2015. (1) Ghall-finijiet ta’ dawn ir-regolamenti, il-penalitajiet ikunu maqsuma f’penalitajiet tal-qorti u penalitajiet amministrattivi, u- "penalitajiet tal-qorti " li jistgħu jiġu infurzati bi prosekuzzjoni fil-qrati ta’ Malta għandha tiftieħem skond id-disposizzjonijiet ta’ l-Ewwel Skeda; u "penalitajiet amministrattivi " għandha tiftiehem skond id-disposizzjonijiet tat-Tieni Skeda. (2) Dwar penali ta’ xi livell speċifikat fl-ewwel kolonna ta’ l-Ewwel Skeda li hija penali tal-qorti, l-penali għandha tkun jew il-multa korrispondenti għaliha speċifikata fit-tieni kolonna tagħha jew il-perijodu ta’ priġunerija korrispondenti għaliha speċifikat fit-tielet kolonna tagħha, jew jew dik il-multa u priġunerija flimkien. (3) Dwar penali arnministrattiva ta’ xi livell speċifikat fl-ewwel kolonna tat-Tieni Skeda, il-penali għandha tkun l-ammont korrispondenti għaliha speċikat fit-tieni kolonna tagħha u l-ammont korrispondenti għaliha għal kull jum li matul u l-infrazzjoni tkompli speċifikat fit-tielet kolonna tagħha. 4. T waħħil ta’ penalitajiet. Emendat: A.L.409 tal-2015. (1) Kull persuna misjuba ħatja ta’ xi reattal li kisret xi disposizzjoni ta’ l-Attirnsemmija fl-ewwel kolonna tat-Tielet Skeda, b’deskrizzjoni korrispondenti ġenerali tar-reat mogħtija fit-tieni kolonna tagħha, għandha tehel il-penali korrispondenti għaliha tal-livell speċifikat fit-tielet kolonna ta’ l-imsemmja Skeda. (2) Għal kull nuqqas minn xi persuna li tħares xi waħda mid-disposizzjonijiet ta’ l-Atti msemmija fl-ewwel kolonna tar-Raba’ Skeda, li tikkonsisti fl-għemil jew ommissjoni korrispondenti b’deskrizzjoni mogħtija fit-tieni kolonna tagħha, l-awtorità kompetenti tista’ b’avviż bil-miktub twaħħal permezz ta’ penali amministrattiva lill-persuna involu ta l-penali korrispondenti speċifikata fit-tielet kolonna ta’ l-imsemmija Skeda. (3) Kull deskrizzjoni fit-tieni kolonna tat-Tielet u r-Raba’ Skedi ta’ kull reat u nuqqas kif rispettivament imsemmi fis-sub regolamenti) ma għandhiex titqies li torbot meta tiġi interpretata d-disposizzjoni li għaliha r-reat jew l-ommissjoni jikkorrispondu. 5. Appell lit-Tribunal għal Servizzi Finanzjarji. Emendat: A.L.409 tal-2015. Skond id-dispoisizzjonijiet ta’ l-artikolu 58 ta’ l-Att, kull persuna, li lilha l-awtorità kompetenti tkun waħħlet xi penali amministrattiva skond id-disposizzjonijiet tar-regolament 4(2), tista’ tappella bil-miktub lit-Tribunal għal Servizzi Finanzjarji kontra d-deċizjoni ta’ l-awtorità kompetenti. 6. Ġbir ta’ penalitajiet amministrattivi. Emendat: A.L.409 tal-2015. Meta xi avviż ta’ twaħħil ta’ xi penali amministrattiva jingħata lil xi persuna u- (a) dik il-persuna tonqos li tappella f’dak iż-żmien li fih jista’ jsir l-appell, u tonqos li tħallas il-pena lihekk imwaħħla; jew (b) tagħmel appell f’dak iż-żmien quddiem it-Tribunal għal Servizzi Finanzjarji u l-appell jiġi irtirat jew it-Tribunal jikkonferma l-penali fl-ammont stabbilit mill-awtorità kompetentià jew f’ammonti mnaqqas minnu, u l-pena li ma titħallasx fi żmien ħmistax-il jum mid-data taċ-ċessjoni ta’ l-appell jew id-data li fiha t-Tribunal jikkonferma l-penali kif hawn qabel imsemmi, għalhekk, f’kull każ bħal dak, l-awtorità kompetenti għandu jkollha d-dritt li tieħu azzjoni ċivili biex tiġbor l-ammont dovut lilha. Sostitwita: